**Invitation til debat om at skabe et godt kollegaskab i praksis**

Vi vil gerne invitere til et fælles arrangement mellem unge EUX Velfærdselever og praktikvejledere samt uddannelseskonsulenter indenfor Social- og Sundhedsuddannelserne.

Arrangementet vil finde sted på Social- og Sundhedsskolen Midt- og Vestjylland onsdag d. 10. november 2021 kl. 12.30 - 15.15.

Arrangementets fokus er at skabe et fundament for et godt kollegaskab i praksis mellem de unge elever og sundhedspersonalet. På dagen skabes der rammer, hvor man kan debattere, hvordan vi skaber et godt kollegaskab. Drøftelserne vil tage afsæt i følgende spørgsmål:

* Hvad er en god arbejdsplads?
* Hvad skal der til, for at man føler sig godt tilpas på arbejdspladsen?
* Hvad er et godt kollegaskab? Og hvordan skabes det?

Arrangementet udspringer af et projekt mellem flere SOSU-skoler i Jylland og er finansieret af Undervisningsministeriet. Formålet er at udforme en “unge-personale politik” indenfor SOSU områdets praktik og arbejdsplads for at fastholde elever og styrke interessen for at søge SOSU-uddannelserne.

Deltagere:

* De fire nuværende EUX-klasser på Social og Sundhedsskolen Midt- og Vestjylland.
* Praktikvejledere.
* Uddannelseskonsulenter indenfor Social og Sundhedsuddannelserne.
* Facilitatorer (uddannelseschef Inge Dolmer samt undervisere).

**Program for dagen:**

12.30-13.00: Velkomst med introduktion til dagen. Herunder serveres pizza med vand.

13.00-13.30: Drøftelser af hvordan vi skaber det gode kollegaskab. Her deles eleverne i tre grupper, og vejlederne / uddannelseskonsulenterne i tre grupper.

13.40-14.20: Drøftelsen fortsætter i større grupper, hvor elever, vejledere og uddannelseskonsulenter blandes.

14.30-15.00: Opsamling i plenum. Herunder serveres der kaffe, vand, sødt og frugt.

15.00-15.15: Evaluering og afrunding.

Tilmelding senest d. 1. november 2021 til Xxx på mail.

Vi glæder os til en spændende debat med jer.

Med venlig hilsen

Xxx (underviser), Xxx (underviser) og Xxx (uddannelseschef).